Gw mau tau Teknologi Pengkomersialan dari Agensi Nuklear Malaysia. Jelasin dalam bahasa melayu

Usaha telah dilaksanakan untuk mengkomersilkan hasil  penyelidikan yang mempunyai potensi nilai pasaran. Selain dari pengenalan perkongsian  perniagaan, inisiatif lain telah dilaksanakan dengan mempromosikan produk  melalui penyertaan dalam pameran teknologi dan pameran umum. Nuklear Malaysia  juga turut mengambil bahagian dalam pertandingan pameran dan inovasi, dan  peluang ini telah digunakan untuk membangunkan rangkaian kerjasama. Dalam kes  ini, aktiviti-aktiviti promosi dalam kalangan industri kecil dan sederhana  (IKS) telah diberi perhatian khusus selaras dengan hasrat kerajaan untuk  menjadikan IKS sebagai industri teknologi tinggi yang mampan diri. Beberapa  kerjasama telah dimeterai dengan IKS yang terpilih untuk mendapatkan sumber  pembiayaan bagi menjalankan aktiviti komersial. Usaha untuk membangunkan teknologi keusahawanan tidak hanya terhad kepada syarikat, tetapi juga kepada warga  Nuklear Malaysia, yang juga turut diberi peluang untuk mengambil bahagian dalam  latihan itu. Sebagai contoh, Forum Eksekutif diadakan di Nuklear Malaysia,  telah menjemput tokoh perniagaan yang terkenal untuk menyampaikan ceramah yang  berkaitan dengan dunia perniagaan dan menggalakkan minat tekno keusahawanan.